kardosdrur/scandi-wiki huggingface dataset:
Poul Scheel

Poul Scheel (født 28. februar 1773 i Itzehoe, død 17. juni 1811 i København) var en dansk læge.

Scheel studerede oprindelig jura i Göttingen, men gik over til medicinen. Efter at være immatrikuleret 1794 i København tog han medicinsk eksamen 1796, men var allerede året forud blevet ansat som reservelæge ved Fødselsstiftelsen under Matthias Saxtorph. Scheel tog doktorgrad 1798 med den på forskellig måde opsigtvækkende afhandling: De liquore amnii, rejste derefter udenlands, besøgte atter Göttingen og senere Wien og Italien, hvor han blev angrebet af en epidemisk sygdom og var døden nær.

Hjemkommen blev han 1801 hofmedikus, samme år reservelæge ved Plejestiftelsen og fra 1802 stadsfysikus, hvad der betød, at der lagdes stort beslag på hans administrative evner. Han var således meddirektør for fattigvæsenet og for Fødselsstiftelsen, og i Sundhedskollegiet sad han fra dets oprettelse 13. maj 1803 til sin død. Scheel var en meget fremragende hygiejniker med stor interesse for socialmedicin. Han forbedrede vandvæsenet og renovationen, ordnede sygeplejen under fattigvæsenet og var den første, der skaffede den danske hovedstad vaccine. Også på det humanitære område gjorde han sig gældende (prostitutionen, druknendes redning).

Han blev gift med Amalie Sophie Augusta Scheel f. Zagel (1777 – 1821) d. 25. august 1804. Hun var datter af justitsråd, og direktør for den kgl. Lotto i Altona, Lucas Friedrich Zagel og hustru Christiana Sophia Ulrika Zagel f. Hennings.

Scheel udfoldede en stor litterær virksomhed både som udgiver og som oversætter, i mindre grad som forfatter, og han bidrog meget til at gøre dansk medicin kendt i udlandet. Blandt oversættelserne findes (fra latin) Matthias Saxtorphs gesammelte Schriften, Kopenhagen 1803, samt nogle arbejder over epidemiske sygdomme. Han grundlagde med Pfaff i Kiel Nordisches Archiv für Natur- und Arzneikunde (1799—1807), som fortsattes i Neues nordisches Archiv. Med matematikeren C.F. Degen udgav han Physicalische, chemische, naturhistorische und mathematische Abhandlungen, udvalgte af Videnskabernes Selskabs skrifter. Selv udgav han det ufuldendte værk: Die Transfusion des Blutes I—II, 1802—03, og en lille afhandling om en epidemi af mundklemme på Færøerne.

Som Saxtorphs elev nød Scheel stort ry som fødselshjælper. I disputatsen lededes han ind på studier over fosterets kvælningsdød, og han fik her blivende betydning som den, der indførte instrumental opsugning af slim et cetera fra det nyfødte barns svælg og luftrør. Han angav hertil et særligt instrument, som han også anbefalede til anvendelse ved drukning eller forgiftninger (maveudpumpning). Han er begravet på Assistens Kirkegård.

Kilder

Eksterne henvisninger 
 

Læger fra Danmark
Hofmedici fra Danmark
Faglitterære forfattere fra Danmark
Dansksprogede forfattere fra Danmark
Oversættere fra Danmark
Tysksprogede forfattere
Danskere i 1700-tallet
Danskere i 1800-tallet
Personer fra Itzehoe
Personer i Dansk Biografisk Leksikon
Salmonsens
Red Corner

Red Corner er en amerikansk dramafilm produceret i 1997, instrueret af Jon Avnet og skrevet af Robert King. Den fortæller historien om en velhavende amerikansk forretningsmand ved navn Jack Moore (spillet af Richard Gere), der arbejder i Kina, og forsøger at sammensætte en satellit kommunikation sammen med den kinesiske regering.

Blandt de medvirkende kan nævnes 
 Richard Gere
 Ling Bai
 Bradley Whitford
 Byron Mann
 Peter Donat
 Robert Stanton
 Tsai Chin
 James Hong
 Tzi Ma
 Ulrich Matschoss
 Richard Venture
 Jessey Meng
 Roger Yuan
 Chi Yu Li
 Jia Yao Li
 Yukun Lu
 Steve Beebe
 De Zhong Wei
 Wang Yao
 Ping Zong
 Paul Chen
 Lo Ming
 Kent Faulcon

Eksterne Henvisninger 

Amerikanske film fra 1997
Dramafilm fra USA
Øster Svenstrup

Øster Svenstrup er en bebyggelse i Øster Svenstrup Sogn, Øster Han Herred, indtil 1970 Thisted Amt, fra 1970 til 2006 Viborg Amt.

I 1682 talte daværende Svenstrup by 11 gårde, 5 huse med jord, 4 huse uden jord. Samlet jordtilliggende 229,6 tdr. ld. dyrket jord, skyldsat til 47,96 tdr. hrtk.

I midten af 1800-tallet havde Øster Svenstrup kirke, skole, kro og teglværk. Til byen hørte udstrakte moser, og herfra blev solgt tørv, især til daværende Torslev Sogn.

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1927 (reprotryk for Landbohistorisk Selskab, København 1975; ), s. 330
 J.P. Trap: Danmark (1. udgave, Andet Bind, Kjøbenhavn 1859, s. 90)

Lokaliteter i Jammerbugt Kommune
Vysočina

Vysočina region  (tjekkisk:  Kraj Vysočina ) er en administrativ region i Tjekkiet beliggende i den østlige del af det centrale Bøhmen og delvis i den sydvestlige del af det historiske Mähren. Regionens administrationscenter er Jihlava. Regionen har en udstrækning på mellem 34 og 97 km i nord-sydlig retning og op til 107 km i øst-vestlig retning.

Distrikter 
Regionen består af fem distrikter

 Andel af bruttonationalproduktet (2006): 4,2 %,
 Arbejdsløshed (2006): 7,1 %

Større byer

Eksterne henvisninger 

Regioner i Tjekkiet
Mæhren
Bøhmen
Zlín (region)

Zlín region  (tjekkisk:  Zlínský kraj ) er en administrativ region i Tjekkiet, beliggende i den østlige del af det centrale Mähren. Regionen har navn efter hovedbyen, der også er administrationsscenter, Zlín. Regionen har en udstrækning på 78 km fra nord til syd, og mellem 35 – 70 km fra øst til vest.

Distrikter 
Regionen består af fire distrikter:

 Andel af Bruttonationalproduktet (2001): 4,8 %
 Arbejdsløshed (2002): 10,2 %

Største byer

Eksterne henvisninger 

Regioner i Tjekkiet
Mæhren
Robot Exclusion Standard

Robot Exclusion Standard, også kendt som Robots Exclusion Protocol eller robots.txt-protokol, er et værktøj til at hindre søgerobotter i at få adgang til hele eller en del af en websted, som ellers er offentligt tilgængelig. Robotter bruges ofte af søgemaskiner til at kategorisere og arkivere hjemmesider eller af webmasters til at korrekturlæse kildekode. Standarden er ikke relateret til, men kan bruges sammen med, sitemaps, en inkluderende robotstandard for hjemmesider.

Robots.txt er en fil, der bliver brugt af søgerobotter til at vise, hvad den skal/må bruge af data fra den aktuelle hjemmeside. Der er ikke nogen garanti for, at søgerobotten overholder brugen af robots.txt og dets indhold.

Eksterne henvisninger 
 http://www.robotstxt.org/

Internetteknologi
Sljudjanka

Sljudjanka (, ) er en by i Irkutsk oblast, Sibiriske føderale distrikt i Den Russiske Føderation omkring 110 kilometer sydvest for oblastens administrative center, Irkutsk. Byen har  indbyggere og blev grundlagt i .

Etymologi 
Byen er opkaldt efter det russiske ord for mineralet glimmer (), der findes i store mængder i området.

Geografi 
Sljudjanka ligger ved Bajkalsøens sydlige kyst, nord for bjergene i Khamar-Daban, og har en station på den Den transsibiriske jernbane, 5306 kilometer fra Moskva.

Historie 
Sljudjanka blev første gang omtalt i 1600-tallet efter der var en begyndende glimmer-minedrift. Byen betragtes som grundlagt i  og i 1905 førtes den transsibiriske jernbane gennem byen. I 1936 fik bebyggelsen officielt status som byområde.

Indbyggerudvikling 

Note: Data fra folketællinger

Referencer

Eksterne henvisninger 

 Kommunens hjemmeside 
 Sljudjanka på mojgorod.ru 

Byer i Irkutsk oblast
Ole Herold

Ole Mynster Herold er en dansk skulptør bosiddende i Herning, der debuterede ved Kunstnernes Påskeudstilling i Aarhus. Han er i dag repræsenteret på museer, i kunstforeninger og i private samlinger. Han er medlem af såvel Polygonen som Kunstgruppen Sienna.

Litteratur
Dansk Kunst 87, 88, 90, 91
Udgivet digtsamlingen 1-2-3somhed

Kunstnere fra Danmark

Tjek fødselsår
Michael Staun

Michael Staun er en dansk guitarist og bassist født i Aalborg 1975. Han er uddannet på musikkonservatoriet, og er blandt andet også kendt for at spille på banjo, han har udgivet cd'erne Ryespassage og Michael Staun Live, dvden Michael Staun, samt singlen Det koster 40 som  var i rotation på p4. Han har optrådt på tv ved flere lejligheder, blandt andet i varieteshow på TV 2 Charlie, med Hans Otto Bisgaard, og var 2010 opvarmer på Amin Jensens show,  "Fyrre Fit og Fattig". Han har undervist i guitar, bas trommer, sammenspil med mere, og har blandt andet undervist på Slagelse musikskole, Sejlflod musikskole, og frederiksberg ungdomsskole.

Komikere fra Danmark
Personer fra Aalborg
Lars Charlie Mortensen

Lars "Charlie" Mortensen (født 26. november 1958 i Ødsted ved Vejle) er kendt som stifter og mangeårig direktør for Jelling Musikfestival.

Baggrund 
'Charlies' egen musikalske løbebane startede i ungdomsårene med gruppen The Saints. I studietiden på Jelling Seminarium var han medstifter af bandet Fat Freddies Cat, som senere blev til Charlie & Co. Efter et ophold i Grønland vendte han hjem til Jelling og genoptog samarbejdet med de gamle musikvenner, men denne gang under navnet Brdr. Berg.

I samarbejde med Tommy Kejser og Tom Bilde fra Lars Lilholt Band indspillede Lars 'Charlie' Mortensen i 2008 sangen Dansen på Havnen i Bork (skrevet sammen med Hans Henrik Stephansen) under navnet Charlie & Co. Sangen gik direkte ind på dansktoppens førsteplads.

Historie 
Lars 'Charlie' Mortensen tog i 1989 initiativ til at starte en festival i Jelling med det formål at støtte den lokale fodboldklub. Festivallen blev en succes og har siden været en "smuk vane" den sidste weekend i maj hvert år siden - coronaårene 2020 og 2021 undtaget. Siden har den initiativrige vejlenser også overtaget den musikalske drift af spillestederne 'Bygningen' i Vejle og 'Byen Hus' i Jelling.

20. marts 2011 modtog Lars 'Charlie' Mortensen Vejle Kommunes kulturpris.

Efter festivallen 2022 trådte han tilbage som direktør for dét, der i dag regnes for at være Danmarks 3. største festival og den, som officielt skyder festivalsæsonen i gang. Han overlod ledelsesstafetten til en trio bestående af Line Mosfelt, Gaute Parbo og Jeppe Wojcik.

Referencer 

Erhvervsfolk fra Danmark
Jelling
Odder Håndbold

Odder Håndbold er en dansk håndboldklub fra Odder. I sæsonen 2015/16 spiller klubbens højest rangerede herrehold i 1. division efter nedrykningen i foråret 2015. Deres damer spiller i 2. division. Klubbens hjemmebane hedder Spektrum Odder.

Spillertrup 2017/18

Kilder / Eksterne henvisninger 
 Klubbens hjemmeside 
 Eliteholdenes hjemmeside
 Spektrum Odders hjemmeside 
 Diverse arkiver på www.infosport.dk 

Håndboldklubber i Danmark
Håndbold
Nazxul

Nazxul er et australsk black metal-band, dannet i 1993. Flere af bandets medlemmer og tidligere medlemmer har spillet i mange andre, store australske metalbands.

Medlemmer 
 Adrian Henderson – bas, guitar, keyboard
 Lachlan Mitchell – guitar, keyboard
 Luke Mills – vokal (tidligere også guitar)
 Petar Peric – guitar
 Mitchell Keepin – guitar
 John – trommer

Tidligere medlemmer

Vokalister 
 Dalibor Backovicbas
 Morte
 Daniel Lomas

Guitarister 
 Kriss Hades
 Greg Morelli

Trommeslagere 
 Steve Hughes
 Tim Yatras

Diskografi

Studiealbum 
 1995: Totem
 2009: Iconoclast

Ep'er 
 1998: Black Seed

Livealbum 
 2002: Live

Splitalbum 
 2003: 4 Spears in God's Ribs (med Krieg, Necroplasma og Goat Semen)
 2004: Develish Purification (med Melek-Tha)

Opsamlingsalbum 
 2005: Black Seed

Demoer 
 1994: Unavngivet demo

Eksterne henvisninger 
 

Black metal-grupper
Metalgrupper fra Australien
Musikgrupper fra 1993
Tiangong 1

Tiangong 1, der betyder "himmelsk palads", var en kinesisk rumstation der var i kredsløb om jorden. Den blev opsendt den 29. september 2011. Rumstationen fik besøg af i alt 5 astronauter i forbindelse med missionerne: Shenzhou 9 og Shenzhou 10. Ifølge CNSA var Tiangong 1 et otte tons tungt rumlaboratoriemodul, der var planlagt til at være i kredsløb i to år. Det styrtede ned i Stillehavet den 2. april 2018.

Efter opsendelse af Tiangong 1 blev den koblet sammen med den ubemandede Shenzhou 8 i november 2011. Tiangong 1 skal efter planen efterfølges af Tiangong 2 og 3. Tiangong 1 var meget mindre end Den Internationale Rumstation og formålet med Tiangong var at gøre det muligt for Kina at kunne lave større rumstationer og rejse til Månen og Mars.

Kilder 

Rumstationer
Shenzhou-programmet
Mercedes-Benz Vario

Mercedes-Benz Vario var en lille lastbil fra Mercedes-Benz og efterfølger for Mercedes-Benz T2. Bilen blev mellem 1996 og 2013 bygget på fabrikken i Ludwigsfelde. De udvendige forskelle i forhold til forgængeren fra 1986 var ret små − forlygter, blinklys og kølergrill blev nydesignet, men også kabinen blev modificeret.

Motorprogrammet omfattede den femcylindrede dieselmotor OM 602 på 2,9 liter og den firecylindrede OM 904 på 4,2 liter. OM 904 fandtes i varianter fra 95 kW (129 hk) til 130 kW (177 hk).

Vario-serien fandtes med akselafstande fra 3150 til 4800 mm. Tilsvarende varierede længden fra 5220 til 8230 mm ved en bredde på 2206 mm. Den laveste egenvægt var 2740 kg.

Den tilladte totalvægt gik fra 3,49 til 8,2 tons. Modelbetegnelserne hed:
 Byggeserie V667: 507 D, 508 D, 508 DK, 510 og 512 D.
 Byggeserie V668: 612 D, 613 D, 614 D, 615 D, 616 D, 618 D og 814 D.
 Byggeserie V670: 812 D, 813 D, 814 D, 814 DA, 815 D, 815 DA, 816 D og 818 D.

(det første ciffer står for den omtrentlige tilladte totalvægt i tons, andet og tredje ciffer for den omtrentlige effekt i hk, "D" for diesel og "A" for "Allrad" (firehjulstræk)).

Tekniske data

Indstilling af produktionen 
Som følge af de høje omkostninger som vil have været forbundet med at modernisere bilen, så den vil kunne have opfyldt Euro6-normen samt implementering af et tilpasset ESP-system, valgte Mercedes-Benz at indstille salget af Vario til modelåret 2014 og produktionen i september 2013. Derudover opgav fabrikanten de faldende salgstal for serien som grund til indstilling af produktionen. De tungere versioner af Mercedes-Benz Sprinter samt modellerne fra serien Mitsubishi Fuso Canter kan betragtes som indirekte efterfølgere for Vario.

Den sidste Vario forlod fabrikken i Ludwigsfelde den 27. september 2013 efter en produktion på 90.743 eksemplarer.

Referencer

Eksterne henvisninger 

Vario
Vario
Minibusser
Baghjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Storjuvtinden

Storjuvtinden eller Storgjuvtinden er et bjerg som ligger i nærheden af Galdhøpiggen, der er Norges højeste bjerg. Bjerget ligger mellem Leirdalen og Visdalen.

Man kan nå frem til bjerget fra Geitsætri i Leirdalen uden at krydse isbræer.

Storjuvtinden er det 12. højeste bjerg i Norge(af bjerge med en primærfaktor der er større end 50 m.

Eksterne henvisninger 
 westcoastpeaks.com Storgjuvtinden

Bjerge i Innlandet
Primærfaktor

Primærfaktor er et mål på hvor meget en bjergtop hæver sig i forhold til terrænet omkring. Primærfaktoren til en bjergtop er den mindste  vertikale afstand (højdeforskel)  man må ned for at komme op til et nyt højere punkt. 
 
En top kan defineres som et punkt hvor at terrænet – i alle retninger fra toppen – går enten vandret  eller nedover. Normalt defineres bjergtoppe som toppunkter med en primærfaktor på 50 meter eller mere, men også lavere værdier bliver brugt. 

For eksempel er Keilhaus topp (2.355 moh.) sjælden med på lister over Norges højeste bjerge da toppen har en primærfaktor på bare ca. 20 meter. Dette på trods af at toppen er blandt Norges højeste.

Primærfaktoren kan umiddelbart virke som en uinteressant størrelse, men den spiller en central rolle i udarbejdelsen af lister over bjergtoppe.

En sport i Norge er at samle på 2000-metere – det vil sige bestige flest mulige toppe med en højde på 2.000 meter eller mere. Med en primærfaktor på mindst 30 meter er der 230 2.000-metere i Norge. Med en primærfaktor på 10 meter er antallet over 300.

Se også 
 Sekundærfaktor

Eksterne henvisninger
 Om primærfaktor, fra bergtatt.net 
 Møllehøj og Ejer Bavnehøj er én og samme top
Geografi
Bjerge
Petrokemi

Petrokemi er den gren af kemi, hvor undersøgelser med omdannelser af råolie (petroleum) og naturgas til nyttige produkter og råvarer i form af petrokemikalier anvendes.

Begrebet petrokemi involverer flere indbyrdes forbundne værdier:

 Den kemigren, hvor undersøgelser af kemien i reaktionerne fra kulbrinteolier og naturgas omdannes til nyttige produkter og råvarer.
 Den del hvor kemisk teknologi beskriver de processer, der anvendes i industrien til forarbejdning af olie og naturgas – destillation, krakning, reformering, alkylering, isomerisation, dehydrering (herunder oxidation), hydrogenering, hydrering, iltning, nitrering, osv.
 Kemisk industri (herunder produktion), et fælles træk, der er en dyb kemisk behandling af mange kulbrinter (kun en brøkdel af råolie, naturgas og lignende gasser).

Formålet er at identificere mønstre i dannelsen af komponenterne, sammensætningen og strukturen af petroleums kolloidsystemer, etablering af videnskabelige grundlag til innovative metoder for at øge olieproduktionen. Undersøgelse af mekanismerne i strukturerne samt olies kolloidsystemer til processer ved produktion, transport og behandling af kulbrinter. Fysisk-kemiske grundlag til nye materialer og teknologier, der bruger til at løse miljøproblemer af petrokemi og olieraffinering. Udvikling af GIS i geologi og kemi med olie og teknologi til at snakke på miljøspørgsmål og udvikling indenfor emnet og analyse og miljømæssig vurdering af teknologier til at producere og bruge kemikalier.
Nørrehalland

Nørrehalland, den nordlige del af Halland (de fire herreder nord for Ätran – Fjerre, Viske, Himle og Faraas), var fra 1280'erne til 1360'erne et separat grevskab. Området havde på den tid kun én by, Gedekær (Varbergs forgænger).

I 1283 fik Valdemar Sejrs oldebarn grev Jakob Nørrehalland som len. I 1287 blev grev Jakob dømt fredløs for delagtighed i mordet på Danmarks kong Erik Klipping i Finderup Lade. Han kom under beskyttelse af Norges kong Håkon Magnusson (1270-1319) og anlagde under De fredløses krig fæstningerne Hunehals og Varberg.

1305 måtte greven afstå lenet til Håkon, som gav det til sin svigersøn, den svenske hertug Erik Magnusson (ca1282-1318). Fra freden i Helsingborg 1310 til hertugen blev fængslet ved Nyköpings gæstebud 1317 var Nørrehalland del af det hertugdømme som, da det var størst, omfattede Västergötland, Dal og Värmland samt Älvsyssel i det sydlige Bohuslän.

1319 blev Nørrehalland en del af Ingebjørg Håkonsdatters underholdslen efter at hendes og Eriks treårige søn Magnus Eriksson var blevet konge af Norge og Sverige. Ingebjørgs len omfattede desuden Lödöse og Axevalla hus med fem herreder i Västergötland og Värmland samt Älvsyssel.

Ingebjørg kom i konflikt med såvel det norske som det svenske rigsråd og 1326 måtte hun afstå sine svenske len, og de norske i 1327. Nørrehalland hørte til Magnus Erikssons arv fra hans far, og 1326 blev provinsen officielt svensk.

Ingebjørg var dog ikke færdig med Halland, for 1327 giftede hun sig med den hallandske ridder Knud Porse (død 1330) som af den danske kong Valdemar 3. året inden havde fået Sønderhalland som hertugdømme.

1353-1356 blev Nørre- og Sønderhalland genforenet, da Magnus Eriksson udnævnte Bengt Algotsson (død 1360) til hertug. Sønderhalland blev 1360 indtaget af Valdemar Atterdag, og i 1366 generobrede han også Nørrehalland.

Kilder 
 Nordisk Familjebok, 1800-talsupplagan & Uggleupplagan, Stockholm 1876-1926
 Svensk Uppslagsbok, Malmö 1947-55
 Nationalencyklopedin
 Carl Georg Starbäck & Per Olof Bäckström: "Berättelser ur den svenska historien", Stockholm 1885-86
 Otto Sjögren: "Sveriges historia", Malmö 1938
 Sten Carlsson, Jerker Rosén, Gunvor Grenholm m.fl: "Den svenska historien", Stockholm 1966-68 (senere udgaver findes)
 Alf Henriksson: "Svensk historia", Stockholm 1966,  (seneste udgave 2004)
 Alf Åberg: "Vår svenska historia", Lund 1978,  (senere udgaver findes)
 Sveriges Nationalatlas
 Carl Frederik Bricka (utg): Dansk biografisk Lexikon, København 1887-1905

Halland
Kasper Paulsen

Kasper Paulsen er en dansk sejlsportsmand. Han er nuværende træner for det danske optimistlandshold og har tidligere været cheftræner for Davis Island Yacht Club i Florida og sommerprogrammet i Baywiev Yacht Club i Detroit.

Eksterne henvisninger 

Sejlsportsfolk fra Danmark
W16-motor

En W16-motor er en motor med 16 cylindere anbragt i W-form (sammensat af 2 8-cylindrede rækkemotorer).  W16-motoren optræder bl.a i den 1001hk stærke Bugatti Veyron. den kan også findes i Bugatti Kaliber.

Stempelmotorkonfigurationer
Bugatti
W18-motor

En W18-motor er en motor med 18 cylindere anbragt i W-form (sammensat af 2 9-cylindrede rækkemotorer). Den optrådte i prototypen til Bugatti Veyron.

Stempelmotorkonfigurationer
Bugatti
Boksermotor-6

En boksermotor-6 er en boksermotor med 6 cylindre, som ligger ned og boxer i mod hinanden.

B6-motoren optræder for det meste i Porsche, men også i Subaru.

Stempelmotorkonfigurationer
V12-motor

En V12-motor er en motor der har 12 cylindere anbragt i v-form. Motoren ses ofte i Ferrari og Lamborghini. Den er dog ikke så populær som V8-motoren.

I stempelmotorer til fly blev særlig tidligere anvendt V-12 motorer.

Stempelmotorkonfigurationer
Vikhorevka

Vikhorevka (, ) er en by i Irkutsk oblast i Sibiriske føderale distrikt af Den Russiske Føderation omkring 600 kilometer nordvest for oblastens administrative center, Irkutsk, og 40 kilometer vest for Bratsk. Byen har  indbyggere, og blev grundlagt i .

Geografi 
Vikhorevka ligger ved Vikhorevka, en biflod til Angara. Byen er en vigtig stationsby på Den transsibiriske jernbane, Bajkal-Amur-linjen. Vikhorevka (byen) er opkaldt efter Vikhorevka (floden), som igen er opkaldt efter streltseren Vikhorja Savin, der faldt i området i 1630 efter sammenstød med evenkerne.

Historie 
Vikhorevka blev grundlagt i det  som beboelseskvarter for arbejdere, der var engageret i konstruktionen af Bajkal–Amur jernbanen. Bebyggelsen fik officiel status af by i 1966.

Indbyggerudvikling 

Note: Data fra folketællinger

Kendte personer fra Vikhorevka 
 Petr Stschastlivy (f. 1979) ishockeyspiller

Referencer

Eksterne henvisninger 

 Vikhorevka på mojgorod.ru 

Byer i Irkutsk oblast
Emil Laursen

Emil Laursen (født 23. september 1970) er en tidligere dansk fodbolddommer, der fra sæsonen 2000/2001 til 2011/12 dømte i den danske Superliga. 

I perioden 2002-2007 fungerede Laursen som FIFA-dommer under det internationale fodboldforbund, hvor det blev til 21 opgaver som dommer og 36 opgaver som fjerdedommer i internationale kampe. I hans sidste sæson som international dommer blev det kun til en enkelt kamp i UEFA's Intertoto Cup, hvorefter han blev erstattet af Lars Christoffersen. 
 
Emil Laursen, der tog sit dommerkort som 15 årig, er søn af den tidligere danske topdommer Carl Laursen, der dømte i den bedste danske fodboldrække indtil 1993. Privat er Emil Laursen bosat på Sjælland og ansat som afdelingschef i en bank.  Han meddelte i 2012, at han stoppede sin dommerkarriere for at koncentrere sig om sin erhvervskarriere.

Referencer 

Fodbolddommere fra Danmark